หนูอายุ 25 ปี ค่ะ. หลายเดือนมานี้ประจำเดือนหนูมาเดือนเว้นเดือน และเวลาประจำเดือนมาก็จะปวดท้อง ประจำเดือนจะเป็นประมาณ5-7 วันค่ะ แล้วก่อนที่จะเป็นประจำเดือน จะมีเหมือนสีน้ำตาลออกมา แต่ไม่มากนะคะ แล้วช่วงนี้ก็ปวดท้องน้อย แบบนี้ถือว่าผิดปกติไหมค่ะ (แล้วมีตกขาวออกมาตลอดจนได้ใส่แคร์ฟรีเกือบทุกวันเลยค่ะ) เป็นผู้หญิง ส.ค. เป็น 13/8/18-18/8/18 ก.ย. เป็น. 19/9/18-24/9/18 ต.ค. 21/10/18-24/10/18 พ.ย. 17/11/18-21/11/18 ธ.ค. 20/12/18-2/1/19 ม.ค. 2/2/19-5/2/19 มี.ค. 12/3/19-18/3/19 พ.ค. 17/5/19-21/5/19 ล่าสุดที่เป็นประจำเดือนค่ะ
สวัสดีค่ะ ประจำเดือนมาไม่สม่ำเสมอ อาจเกิดจาก-การมีถุงน้ำหลายใบในรังไข่-พังผืดมดลูก-ผลข้างเคียงจากการใช้ยาคุมกำเนิด-ระดับฮอร์โมนผิดปกติ อาจเกิดในช่วงวัยเริ่มมีประจำเดือนหรือวัยใกล้หมดประจำเดือน-โรคไทรอยด์-มีน้ำหนักตัวมากหรือน้อยผิดปกติการดูแลตัวเองเบื้องต้น ไม่ซื้อยาปรับฮอร์โมนใดๆมารับประทานเอง แนะนำพบสูตินรีแพทย์เพื่อตรวจภายในหรืออัลตราซาวน์หน้าท้องเพิ่มเติมเพื่อหาสาเหตุค่ะ เนื่องจากประจำเดือนควรจะมาทุกเดือนเป็นการบ่งบอกว่ามีการตกไข่และการทำงานของระบบสืบพันธุ์เพศหญิงที่ปกติ หากประจำเดือนมาไม่ปกติอาจเป็นสัญญาณบ่งบอกว่ามีโรคหรือความผิดปกติที่ควรได้รับการรักษาค่ะ